CELEX: C2004/314/34
Language: sk
Date: 2004-12-18 00:00:00
Title: Rozsudok Súdu prvého stupňa zo 14. októbra 2004 vo veci T-54/02, Vereins- und Westbank AG proti Komisii Európskych spoločenstiev (Hospodárska súťaž — Článok 81 ES — Dohoda o určení cien a spôsobov účtovania služieb pri výmene valút — Nemecko — Rozsudok pre zmeškanie)

18.12.2004   
            
            
               SK
            
            
               Úradný vestník Európskej únie
            
            
               C 314/13
            
         
      ROZSUDOK SÚDU PRVÉHO STUPŇA
   
   zo 14. októbra 2004
   vo veci T-54/02, Vereins- und Westbank AG proti Komisii Európskych spoločenstiev (1)
   
   (Hospodárska súťaž - Článok 81 ES - Dohoda o určení cien a spôsobov účtovania služieb pri výmene valút - Nemecko - Rozsudok pre zmeškanie)
   (2004/C 314/34)
   Jazyk konania: nemčina
   Vo veci T-54/02, Vereins- und Westbank AG, so sídlom v Hamburgu (Nemecko), v zastúpení: J. Schulte, M. Ewen a A. Neus, advokáti, ktorí si zvolili adresu na doručovanie v Luxemburgu, proti Komisii Európskych spoločenstiev, predmetom ktorej je návrh na zrušenie rozhodnutia Komisie 2003/25/ES z 11. decembra 2001 vo veci konania začatého podľa článku 81 ES [Vec COMP/E-1/37.919 (ex 37.391) – Bankové poplatky za prepočet mien eurozóny – Nemecko] (Ú. v. ES 2003, L 15, s. 1), Súd prvého stupňa (piata komora), v zložení: predseda P. Lindh, sudcovia R. García-Valdecasas a J. D. Cooke; tajomník: H. Jung, vyhlásil dňa 14. októbra 2004 rozsudok, ktorého výrok znie:
   
               1.
            
            
               Rozhodnutie Komisie 2003/25/ES z 11. decembra 2001 vo veci konania začatého podľa článku 81 ES [Vec COMP/E-1/37.919 (ex 37.391) – Bankové poplatky za prepočet mien eurozóny – Nemecko] sa zrušuje v rozsahu, v akom sa vzťahuje na žalobcu.
            
         
               2.
            
            
               Komisia je povinná nahradiť trovy konania.
            
         
      (1)  Ú. v. ES C 97 z 20. 4. 2002